Notum sit omnibus, quod ego Rainaldus et Eldinus et Altasia, venditores, vendimus monachis Cluniensibus campum qui est situs in pago Cavillomense, in villa Campiloco; terminat ipse campus a mane terra Rainaldi, a medio die terra Roberti et ad suos heredes, a sero via publica, a certio terra Sancti Leodegarii. Infra isto termino, ipsum campum vendimus supradictis monachis, et accepimus precium in valente solidis VIII, et faciant quicquid voluerint. Actum Campiloco. Item nos supradicti viri, Rainaldus et Altasia donamus, pro anima Achini et Girbergine, et pro nostris animabus, et omnibus christianis, quendam petiolam de campo in supradicta villa: terminat ipsa petiola a mane terra Himbert, a medio die terra Sancti Laurentii, a sero Sancti Petri, a certio via publica. Infra isto termino, donamus pro anim[is] supradictorum, et faciant rectores Sancti Petri quicquid voluerint ab hodierno et deinceps. Sing. Rainaldus et Altasia et Eldini, qui fieri et firmare rogaverunt. Sig. Ledbaldi. S. Constantii. S. Rotberti. S. Ruotlanni. S. Johannis. Data mense januario, regnante Hugone rege anno VII. Evrardus scripsit.